ai4bharat/Pralekha huggingface dataset:
বিজ্ঞানওপ্রযুক্তিমন্ত্রক
বিজ্ঞান ও প্রযুক্তি দপ্তরের আওতাধীন টেকনলোজি ইনফরমেশন ফোরকাস্টিং অ্যান্ড অ্যাসেসমেন্ট কাউন্সিল  একটি সুসংহত কোভিড-১৯ কমান্ড সেন্টার গঠনের পরামর্শ দিয়েছে
নতুন দিল্লি, ১৯ মে, ২০২১
কোভিড-১৯ কমান্ড সেন্টার এবং গ্রামের মধ্যে তথ্যের আদান-প্রদান সুনিশ্চিত করতে প্রয়োজনীয় পরিকাঠামো ও লোকবল নিয়ে প্রতিটি জেলায় একটি কোভিড-১৯ কমান্ড সেন্টার স্থাপন করা উচিত। বিজ্ঞান ও প্রযুক্তি দপ্তরের প্রযুক্তিগত থিঙ্ক ট্যাঙ্ক-এর আওতাধীন টেকনলোজি ইনফরমেশন ফোরকাস্টিং অ্যান্ড অ্যাসেসমেন্ট কাউন্সিল বা প্রযুক্তিগত তথ্যের পূর্বাভাস ও মূল্যায়ন পর্ষদ সুসংহত কোভিড-১৯ কমান্ড সেন্টার গঠনের পরামর্শ দিয়েছে।
কোভিড-১৯ বৃদ্ধির পূর্বাভাসের চেয়ে গুরুত্বপূর্ণ হয়ে উঠেছে এই সংক্রমণ দ্রুত ছড়িয়ে পড়া। বিশেষত কোভিডের দ্বিতীয় ঢেউয়ের সময় এই সংক্রমণ গ্রামাঞ্চলে প্রবেশ করেছে। বিভিন্ন গ্রামে এই সংক্রমণ অতিমারির আকারে ছড়িয়ে পড়েছে। সংক্রমণ, সুস্থতা ও মৃত্যুর হার, ওষুধ সরবরাহ, হাসপাতালে শয্যা ও অক্সিজেনের মত চিকিৎসাগত পরিকাঠামোগত উপস্থিতি সম্পর্কে প্রশাসনের কাছে সঠিক ধারণা থাকা প্রয়োজন, যাতে তারা মাউসে ক্লিক করে কম্পিউটারের সাহায্যে দেশে ছড়িয়ে থাকা কোভিড-১৯-এর নিয়ন্ত্রণের জন্য সম্পদের দক্ষ পরিচালন সম্পর্কে সঠিক তথ্য সংগ্রহ করতে পারে।
টিআইএফএসি-এর মতে, সমস্ত জেলার কোভিড-১৯ কমান্ড সেন্টারগুলিকে রাজ্যস্তরে কোভিড-১৯ কমান্ড সেন্টারের সঙ্গে সংযুক্ত করা উচিত। এতে, রাজ্যের কোভিড-১৯ সংক্রান্ত বিষয়ে তথ্যের ভাণ্ডার গড়ে উঠবে। একইভাবে, সমস্ত রাজ্য কোভিড-১৯ কমান্ড কেন্দ্রগুলিকে ডিজিটালভাবে কেন্দ্রীয় কোভিড-১৯ কমান্ড সেন্টারের সঙ্গে সংযুক্ত করতে হবে। এরফলে, ভারতের সমস্ত রাজ্য এবং গ্রামের কোভিড-১৯ সংক্রান্ত তথ্য কেন্দ্রীয়ভাবে পাওয়া যাবে। পুরো তথ্য ডিজিটালি ভাবে স্থানান্তর ও সংরক্ষণ করতে হবে, যাতে সময়ে সময়ে বিভিন্ন তথ্য সংগ্রহ করা যায়।
CG/SS/AS/
(Visitor Counter : 127
প্রধানমন্ত্রীরদপ্তর
আচার্য বিনোবা ভাবের জন্ম বার্ষিকীতে তাঁকে স্মরণ প্রধানমন্ত্রীর
নয়াদিল্লি, ১১ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী আচার্য বিনোবা ভাবের জন্ম জয়ন্তীতে তাঁর প্রতি শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেন, “আচার্য বিনোবা ভাবেকে তাঁর জন্মজয়ন্তীতে স্মরণ করছি। গান্ধীবাদী ব্যক্তিত্ব ছিলেন তিনি। সামাজিক ক্ষমতায়নের জন্য তিনি কাজ করেছেন। ‘জয় জগৎ’ শ্লোগান দেন তিনি। আমরা তাঁর নীতিতে উদ্বুদ্ধ এবং দেশ গঠনের জন্য তাঁর স্বপ্ন বাস্তবায়িত করতে প্রতিশ্রুতিবদ্ধ”।
(PG/PM/SB
প্রধানমন্ত্রীরদপ্তর
প্রধানমন্ত্রী ২৬ জুলাই প্রগতি ময়দানে ইন্টারন্যাশনাল এক্সজিবিশন- কাম-কনভেনশন সেন্টার  জাতির উদ্দেশে উৎসর্গ করবেন
প্রায় ২৭০০ কোটি টাকা ব্যয়ে ১২৩ একরের বেশি এলাকা জুড়ে নির্মিত কমপ্লেক্স
নতুন এই কমপ্লেক্স আন্তর্জাতিক ব্যবসা-বাণিজ্যে ভারতকে তুলে ধরার ক্ষেত্রে গুরুত্বপূর্ণ ভূমিকা নেবে
নতুন দিল্লি ২৪ জুলাই,২০২৩
প্রধানমন্ত্রী শ্রী নরেন্দ্র মোদী ২৬ জুলাই প্রগতি ময়দানে ইন্টারন্যাশনাল এক্সজিবিশন- কাম-কনভেনশন সেন্টার  জাতির উদ্দেশে উৎসর্গ করবেন।
প্রধানমন্ত্রীর ভাবনার বাস্তব রূপ দিতে বিভিন্ন বৈঠক, কনফারেন্স এবং প্রদর্শনীর জন্য এই কমপ্লেক্সে আন্তর্জাতিক মানের পরিকাঠামো গড়ে তোলা হয়েছে। প্রগতি ময়দানের ভোল বদলে প্রায় ২৭০০ কোটি টাকা ব্যয়ে নতুন এই কমপ্লেক্স তৈরি করা হয়েছে। ১২৩ একর এলাকা জুড়ে গড়ে ওঠা এই কমপ্লেক্সটি বৈঠক, কনফারেন্স এবং প্রদর্শনীর জন্য দেশের সবচেয়ে বড় গন্তব্য হতে চলেছে । এমনকি আয়তনের নিরিখে এটি বিশ্বের প্রথম সারির প্রদর্শনী ও কনভেনশন সেন্টারগুলির মধ্যে জায়গা করে নিতে চলেছে।
নব নির্মিত আইইসিসি কমপ্লেক্সে কনভেনশন সেন্টার, প্রদর্শনী হল, অ্যাম্পিথিয়েটার সহ অত্যাধুনিক বিভিন্ন ধরনের সুযোগ সুবিধা রয়েছে।
প্রগতি ময়দানের একেবারে কেন্দ্রস্থলে কনভেনশন সেন্টারটি তৈরি করা হয়েছে। এখানে বড় আকারের আন্তর্জাতিক স্তরের প্রদর্শনী, বাণিজ্য মেলা, কনভেনশন, কনফারেন্স এবং অন্যান্য মর্যাদাপূর্ণ অনুষ্ঠান করা যাবে। এছাড়াও, রয়েছে বিভিন্ন ধরনের বৈঠকের ঘর, লাউঞ্জ, অডিটোরিয়াম, অ্যাম্পিথিয়েটার এবং বিজনেস সেন্টার। এর দুটি প্রেক্ষাগৃহে মোট ৭ হাজার মানুষের বসার ব্যবস্থা রয়েছে, যা অস্ট্রেলিয়ার সিডনি অপেরা হাউসের চেয়েও বেশি। এর অনন্য সুন্দর অ্যাম্পিথিয়েটারে ৩ হাজার মানুষের বসার ব্যবস্থা রয়েছে।
শঙ্কুর আকৃতির কনভেনশন সেন্টারটির স্থাপত্যে ভারতের পরম্পরার সঙ্গে আধুনিকতার মেলবন্ধন ঘটানো হয়েছে। এর দেওয়ালে ঠাঁই পেয়েছে ভারতের ঐতিহ্যবাহী শিল্প ও সংস্কৃতির ছবি। রয়েছে বিভিন্ন ধরনের চিত্র শিল্প এবং আদিবাসী শিল্পকর্ম।
৫জি ওয়াই-ফাই সুবিধা, বড় আকারের ভিডিও ওয়াল, বিদ্যুৎ সাশ্রয়ী ব্যবস্থা, অত্যাধুনিক নজরদারি প্রযুক্তি সহ এখানে আধুনিক যোগাযোগের সব ধরনের পরিকাঠামো রয়েছে।
আইইসিসি কমপ্লেক্সে ৭টি প্রদর্শনী প্রেক্ষাগৃহ রয়েছে, যেখানে প্রদর্শনীর পাশাপাশি বাণিজ্য মেলা এবং বিভিন্ন ধরনের ব্যবসা সংক্রান্ত কাজকর্ম করা যাবে। এছাড়া, এই কমপ্লেক্সের মধ্যে রয়েছে লেক এবং ছোট ছোট জলাশয়, যা অত্যন্ত দৃষ্টিনন্দন।
দর্শকদের সুবিধার জন্য এখানে ৫,৫০০-র বেশি গাড়ি পার্কিং-এর ব্যবস্থা রাখা হয়েছে। সিগন্যাল-মুক্ত রাস্তা ধরে কোনোরকম বাধা-বিপত্তি ছাড়াই দর্শকরা অনায়াসেই তাদের গন্তব্যস্থলে পৌঁছে যেতে পারবেন।
প্রগতি ময়দানের নতুন আইইসিসি কমপ্লেক্স বিশ্ব-বাণিজ্যের মানচিত্রে ভারতকে তুলে ধরার ক্ষেত্রে সহায়তা করবে। সেইসঙ্গে ব্যবসা-বাণিজ্যের প্রসার ঘটিয়ে ভারতের আর্থিক অগ্রগতি ও কর্মসংস্থান সৃষ্টির ক্ষেত্রে উল্লেখযোগ্য ভূমিকা নেবে। জাতীয় ও আন্তর্জাতিক স্তরে ভারতের ক্ষুদ্র ও মাঝারি শিল্পের বিকাশে এটি সহায়ক হবে্য আত্মনির্ভর ভারত গড়ার লক্ষ্যে এটি একটি বড় পদক্ষেপ।
সড়কপরিবহণওমহাসড়কমন্ত্রক
জাতীয় সড়ক থেকে হোর্ডিং অপসারণ
নতুন দিল্লি, ০৯ ফেব্রুয়ারি, ২০২২
অনুমোদিত বিজ্ঞাপন ডিভাইস/ হোডিং অপসারণের নির্দেশনা সংক্রান্ত বিষয়ে দিল্লি পৌর নিগমের বিজ্ঞাপন নীতি রয়েছে। যে নীতি, ২০১৭ সালে গৃহীত ভারতের সুপ্রীম কোর্ট দ্বারা স্বীকৃত রয়েছে। দিল্লি প্রিভেনশন অফ ডিফেন্স মেন্ট অফ প্রপেরটি অ্যাক্ট-২০০৭ এর অধীনে এই ব্যবস্থা নেওয়া হয়েছে।
অধিকন্তু মোটরযান আইন- ১৯৮৮ অনুযায়ী ভারতের ন্যাশনাল হাইওয়ে অথরিটি এবং কেন্দ্রীয় সরকারের অনুমোদিত কোন সংস্থা বিজ্ঞাপনের জন্য রাজ্য সরকারের কাছে সহায়তা চাইতে পারে। সে ক্ষেত্রে রাজ্য সরকার সহায়তা প্রদান করবে। জাতীয় সড়ক থেকে অনুমোদিত বিজ্ঞাপন/ হোল্ডিং স্থানীয় প্রশাসনের সহযোগিতায় নিয়মিতভাবে সরিয়ে ফেলা হয়।
আজ রাজ্যসভায় এক লিখিত প্রশ্নের জবাবে কেন্দ্রীয় সড়ক পরিবহন ও মহাসড়ক মন্ত্রী শ্রী নীতিন গড়করি এই তথ্য জানিয়েছেন।
CG/ SB
(Visitor Counter : 84
গৃহ মন্ত্ৰালয়
কেন্দ্ৰীয় মন্ত্ৰী শ্ৰীপদ নাইকে গোৱাত অনুষ্ঠিত এক কাৰ্যসূচীত ৰোজগাৰ মেলাৰ অধীনত ৬৪খন নিযুক্তি পত্ৰ হস্তান্তৰ কৰে
ৰোজগাৰ মেলাৰ অধীনত প্ৰধানমন্ত্ৰী শ্ৰী নৰেন্দ্ৰ মোদীয়ে ভিডিঅ' কনফাৰেন্সৰ জৰিয়তে নতুনকৈ অন্তৰ্ভুক্ত হোৱা নিযুক্তিপ্ৰাপ্ত সকলক প্ৰায় ৭১,০০০ নিযুক্তি পত্ৰৰ দ্বিতীয় খণ্ড মুকলি কৰে। কেন্দ্ৰীয় বন্দৰ, জাহাজ আৰু জলপথ আৰু পৰ্যটন ৰাজ্যিক মন্ত্ৰী শ্ৰীশ্ৰীপদ নাইকে গোৱাত নিযুক্তি প্ৰাপ্ত লোকসকলক ৬৪ খন নিযুক্তি পত্ৰ প্ৰদান কৰে। গোৱাৰ মৰ্মুগাও বন্দৰ কৰ্তৃপক্ষৰ চিআইএছএফ গোটৰ কমাণ্ডেণ্টকাৰ্যালয়ে এই কাৰ্যসূচীৰ আয়োজন কৰে। এই উপলক্ষে কমাণ্ডেণ্ট, চিআইএছএফ ৰঞ্জিত কুমাৰ চাহনী, উপাধ্যক্ষ এমপিএ শ্ৰী গুৰুপ্ৰসাদ ৰায় উপস্থিত আছিল।
কেন্দ্ৰীয় মন্ত্ৰীয়ে কেন্দ্ৰীয় সশস্ত্ৰ বাহিনীত নতুন নিযুক্তিপ্ৰাপ্ত সকলক ৬৪ খন নিযুক্তি পত্ৰ প্ৰদান কৰিছিল।
নতুন নিযুক্তিপ্ৰাপ্ত সকলক সম্বোধন কৰি শ্ৰীপদ নাইকে কয় যে ৰোজগাৰ মেলা হৈছে নিযুক্তি সৃষ্টিক সৰ্বোচ্চ অগ্ৰাধিকাৰ দিয়াৰ বাবে চৰকাৰৰ প্ৰতিশ্ৰুতি পূৰণৰ দিশত এক পদক্ষেপ। ৰোজগাৰ মেলাই অধিক নিযুক্তি সৃষ্টিৰ বাবে অনুঘটক হিচাপে কাম কৰিব আৰু যুৱসকলক অৰ্থপূৰ্ণ সুযোগ প্ৰদান কৰিব বুলি আশা কৰা হৈছে।
ইয়াৰ আগতে অক্টোবৰত ৰোজগাৰ মেলাৰ অধীনত ৭৫ হাজাৰ নতুন অন্তৰ্ভুক্ত নিযুক্তিপ্ৰাপ্ত ব্যক্তিক নিযুক্তি পত্ৰ প্ৰদান কৰা হৈছিল। বিভিন্ন কেন্দ্ৰীয় সশস্ত্ৰ বাহিনীত গৃহ মন্ত্ৰালয়ে যথেষ্ট সংখ্যক পদ পূৰণ কৰিছে, শ্ৰী নায়েকে লগতে কয়।
শ্ৰী নাইকে লগতে কয় যে বিভিন্ন চৰকাৰী বিভাগৰ সকলো নতুন নিযুক্তিৰ বাবে অনলাইন অভিমুখীকৰণ পাঠ্যক্ৰম যিনিযুক্তি অভিযানৰ অংশ, প্ৰাৰ্থীসকলক তেওঁলোকৰ জীৱনত বিকাশ কৰাত সহায় কৰিব। তেওঁলোকে তেওঁলোকৰ জ্ঞান, দক্ষতা আৰু দক্ষতা বৃদ্ধি ৰ বাবে igotkarmayogi.gov.in মঞ্চত অন্যান্য পাঠ্যক্ৰম অন্বেষণ কৰাৰ সুযোগ পাব।
শিল্পওবাণিজ্যমন্ত্রক
স্মার্ট সিটি মিশন প্রযুক্তির প্রদর্শনী
নয়াদিল্লি, ০৬ সেপ্টেম্বর, ২০১৯
ইনভেস্ট ইন্ডিয়া এবং ভারত সরকারের মুখ্য বৈজ্ঞানিক উপদেষ্টার কার্যালয়ের সঙ্গে সহযোগিতায় স্মার্ট সিটি মিশন কর্তৃপক্ষ পুণেতে মিশনের সঙ্গে যুক্ত প্রযুক্তি নিয়ে প্রদর্শনীর আয়োজন করেছে। পুণে স্মার্ট সিটি উন্নয়ন নিগম লিমিটেড এই অনুষ্ঠানের আয়োজক। এ ধরনের প্রদর্শনী আয়োজনের উদ্দেশ্য ছিল – যানজট নিয়ন্ত্রণ, পরিবহণ ও গতিময়তা, দূষণ নিয়ন্ত্রণ প্রভৃতি। এছাড়াও, স্মার্ট সিটিগুলিতে জল, স্বচ্ছতা ও কঠিন বর্জ্য ব্যবস্থাপনার মতো বিষয়ে আলোকপাত করা হয়। গুরুত্ব দেওয়া হয় সুরক্ষা, নজরদারি ও সার্বিক নিরাপত্তা ব্যবস্থায়। সামাজিক বিষয়গুলির মধ্যে স্বাস্থ্য, শিক্ষা ও বিভিন্ন কর্মসূচিতে নাগরিকদের সামিল করার মতো বিষয়গুলি গুরুত্ব পায়। এক গোলটেবিল আলোচনায় স্টার্ট আপ বিভাগ এবং জাতীয় বিজ্ঞান ও প্রযুক্তি গবেষণাগারের পক্ষ থেকে স্মার্ট সিটির সঙ্গে যুক্ত বিভিন্ন সমস্যার সমাধানের রূপরেখা তুলে ধরা হয়।
এই প্রদর্শনীতে মহারাষ্ট্র ও গুজরাট থেকে ১২টি স্মার্ট সিটির আধিকারিকরা ছাড়াও গবেষণা ও উন্নয়নমূলক পরীক্ষাগারগুলির প্রতিনিধিরা উপস্থিত ছিলেন। নয়টি স্টার্ট আপ সংস্থা স্মার্ট সিটির সঙ্গে যুক্ত বিভিন্ন প্রযুক্তি ও উদ্ভাবন সকলের সামনে তুলে ধরার সুযোগ পায়। স্মার্ট সিটি মিশনের সঙ্গে যুক্ত প্রযুক্তি নিয়ে অন্যান্য শহরেও প্রদর্শনী আয়োজনের পরিকল্পনা রয়েছে।
SSS/BD/SB
(Visitor Counter : 82
অর্থমন্ত্রক
খরা কবলিত এলাকাগুলিতে কৃষকদের ঋণ ছাড় প্রসঙ্গে
নয়াদিল্লি, ১০ জুলাই, ২০১৯
কৃষকদের ঋণ ছাড় দেওয়ার কোনও প্রস্তাব বর্তমানে সরকারের বিবেচনাধীন নেই। তবে, কৃষকদের স্বার্থে ঋণের বোঝা খানিকটা লাঘব করতে একাধিক গুরুত্বপূর্ণ উদ্যোগ গ্রহণ করা হয়েছে। লোকসভায় মঙ্গলবার এক প্রশ্নোত্তর পর্বে এক প্রশ্নের লিখিত জবাবে একথা জানিয়েছেন অর্থ প্রতিমন্ত্রী শ্রী অনুরাগ সিং ঠাকুর। তিনি আরও জানান, কৃষকদের ওপর থেকে ঋণের বোঝা লাঘব করতে কৃষি সহযোগিতা ও কৃষক কল্যাণ দপ্তর ৩ লক্ষ টাকা পর্যন্ত ঋণের ক্ষেত্রে স্বল্প মেয়াদী ভিত্তিতে সুদ ছাড়ের সুবিধা দিয়ে থাকে। কৃষি ক্ষেত্রে বার্ষিক ৭ শতাংশ সুদ ছাড় দেওয়ার ব্যাপারে ব্যাঙ্কগুলি তাদের নিজস্ব সম্পদের সদ্ব্যবহার করে ২ শতাংশ সুদ ছাড়, দ্রুত ঋণ পরিশোধের ক্ষেত্রে ৩ শতাংশ সুদ ছাড় দিয়ে থাকে। এছাড়াও, প্রাকৃতিক দুর্যোগের কারণে ফসলের ক্ষয়ক্ষতি হলে ২ শতাংশ সুদ ছাড় দেওয়ার সংস্থান রয়েছে বলেও তিনি জানান। তবে, ঋণ গ্রহণের প্রথম বছরে সংশ্লিষ্ট কৃষক প্রাকৃতিক দুর্যোগের সম্মুখীণ হলে এই ২ শতাংশ সুদ ছাড় দেওয়া হয়ে থাকে। ভারতীয় রিজার্ভ ব্যাঙ্কের নীতি-নির্দেশিকা অনুযায়ী, দ্বিতীয় বছর থেকে কৃষকদের স্বাভাবিক হারে সুদ দিতে হবে বলে উল্লেখ রয়েছে।
রিজার্ভ ব্যাঙ্কের পক্ষ থেকে জারি নীতি-নির্দেশিকা অনুযায়ী অগ্রাধিকারপূর্ণ ক্ষেত্রে ঋণ সহায়তাদানের আওতায় প্রতিষ্ঠান বহির্ভূত ঋণদাতারাও কৃষি ক্ষেত্রে আর্থিক দুর্দাশাগ্রস্ত কৃষকদের ঋণ সহায়তা দানের যোগ্য বলে বিবেচিত হয়ে থাকেন। ছোট ও প্রান্তিক কৃষকদের প্রচলিত ঋণ সহায়তার ব্যবস্থায় নিয়ে আসতে রিজার্ভ ব্যাঙ্ক জামানত-মুক্ত কৃষি ঋণের পরিমাণ ১ লক্ষ টাকা থেকে বাড়িয়ে ৬ লক্ষ টাকা হয়েছে। কৃষকদের উপার্জন সুনিশ্চিত করতে প্রধানমন্ত্রী কিষাণ সম্মান নিধি  কর্মসূচি রূপায়ণ করা হচ্ছে। এই কর্মসূচির আওতায় কৃষকের ব্যাঙ্ক অ্যাকাউন্টে বার্ষিক ৬ হাজার টাকা অর্থ সহায়তা দেওয়া হবে। ৩টি কিস্তিতে ২ হাজার টাকা করে মোট ৬ হাজার টাকা দেওয়ার সংস্থান রয়েছে। এছাড়াও, প্রাকৃতিক দুর্যোগের কারণে ফসলের ক্ষয়ক্ষতির প্রেক্ষিতে উৎপাদিত ফসলকে বিমা ব্যবস্থার আওতায় নিয়ে আসতে প্রধানমন্ত্রী ফসল বিমা যোজনা চালু করা হয়েছে বলেও মন্ত্রী জানান। এক পরিসংখ্যানে শ্রী ঠাকুর আরও জানান, ২০১৮-১৯ – এ পশ্চিমবঙ্গে ৬০ লক্ষ ৬০ হাজার ব্যাঙ্ক অ্যাকাউন্টে ৪৫ হাজার ৯৪১ কোটি ২০ লক্ষ টাকা কৃষি ঋণ হিসাবে দেওয়া হয়েছে। আলোচ্য সময়ে সারা দেশে ১২ কোটি ৩৩ লক্ষেরও বেশি অ্যাকাউন্টে ১২ লক্ষ ৫৪ হাজার ৭৬২ কোটি ২০ লক্ষ টাকা কৃষি ঋণ দেওয়া হয়েছে।
CG/BD/SB
(Visitor Counter : 106
বিদ্যুৎমন্ত্রক
২০২০-র রাষ্ট্রীয় ব্যবস্থাপনা প্রতিযোগিতা, এআইএমএ-চাণক্য -তে ১১২টি সংস্থার মধ্যে শীর্ষস্থান দখল করেছে এনটিপিসি
নয়াদিল্লি, ৩ সেপ্টেম্বর, ২০২০
২০২০-র রাষ্ট্রীয় ব্যবস্থাপনা প্রতিযোগিতা, অল ইন্ডিয়া ম্যানেজমেন্ট অ্যাসোশিয়েশন -চাণক্য -তে ১১২টি সংস্থার মধ্যে শীর্ষস্থান দখল করেছে এনটিপিসি। গত পাঁচ বছরের মধ্যে এনটিপিসি এই প্রথম প্রতিযোগিতায় বিজয়ী হল। কেন্দ্রীয় বিদ্যুৎ মন্ত্রকের অধীনস্থ সংস্থা এনটিপিসি-র তামিলনাড়ুর ভালুর বিদ্যুৎ কেন্দ্র দেশের বিভিন্ন প্রান্তে থাকা সংস্থাগুলির মধ্য থেকে এই শিরোপা অর্জন করেছে।
এনটিপিসি-র এই বিদ্যুৎ কেন্দ্রটি তামিলনাড়ুর তিরুভাল্লুর জেলায় অবস্থিত। ভাল্লুরে এই বিদ্যুৎ কেন্দ্র থেকে ১,৫০০ মেগাওয়াট বিদ্যুৎ উৎপন্ন হয়। এনটিপিসি-র তালচের কানিহা এবং এসএসসি-ইআর-২-এর সঙ্গে যৌথভাবে এনটিপিসি ভাল্লুর এই পদক জিতেছে। ২০২০-র বিজনেস মাইন্ড-এ এনটিপিসি-র ১৬টি দল ছিল। তার মধ্য থেকে দুটি দল জাতীয় স্তরের ফাইনাল প্রতিযোগিতায় যোগ্যতা অর্জন করেছিল। এর আগে এনটিপিসি ২০১৫ সালে এই প্রতিযোগিতায় জয়ী হয়। ২০১৬ এবং ২০১৭ সালে এই সংস্থা দ্বিতীয় স্থান অধিকার করে।
এআইএমএ-চাণক্য জাতীয় ব্যবস্থাপনা প্রতিযোগিতা হল অনলাইনের মাধ্যমে একটি বিজনেস সিমুলেশন গেম। প্রতি বছর এই প্রতিযোগিতার মূল উদ্দেশ্য হল বিভিন্ন শিল্প সংস্থা তাদের প্রতিষ্ঠান চালানোর ক্ষেত্রে যে দক্ষতার পরিচয় দেয় তার বিচার করা। বিভিন্ন সংস্থার কর্পোরেট ম্যানেজারদের দক্ষতা প্রমাণের একটি প্ল্যাটফর্ম এই জাতীয় ব্যবস্থাপনা প্রতিযোগিতা। অল ইন্ডিয়া ম্যানেজমেন্ট অ্যাসোসিয়েশন প্রতি বছর এই বিজনেস ম্যানেজমেন্ট সিমুলেশনের আয়োজন করে। এই প্রতিযোগিতায় বিভিন্ন সংস্থার সম্পদ ব্যবস্থাপনা, বাজারে চাহিদা, সংস্থা চালানোর ব্যয়ভার মূল্যায়ন, উৎপাদিত পণ্যের বাজারে অবস্থান, উৎপাদনের সময়ে পরিকল্পনার মতো বিষয়গুলি বিবেচিত হয়। জাতীয় ব্যবস্থাপনা প্রতিযোগিতা দুটি পর্যায়ে অনুষ্ঠিত হয়। আঞ্চলিক পর্যায়ে বাছাই করা সংস্থাগুলি চূড়ান্ত পর্যায়ে অংশ নিতে পারে।
(CG/CB/DM
নতুনওপুনর্নবীকরণযোগ্যজ্বালানিমন্ত্রক
কেন্দ্রের পরিবেশ-বান্ধব জ্বালানী ও কার্বন নিরপেক্ষ অর্থনীতির জন্য গৃহীত পরিকল্পনাকে বাস্তবায়নের উদ্দেশ্যে এসইসিআই এবং এইচপিসিএল – এর মধ্যে সমঝোতাপত্র স্বাক্ষর
নয়াদিল্লি, ২৮ ফেব্রুয়ারি, ২০২২
একটি কার্বন নিরপেক্ষ অর্থনীতি গড়ে তোলা এবং পরিবেশ-বান্ধব জ্বালানী ব্যবহারের জন্য কেন্দ্রের পরিকল্পনাকে বাস্তবায়িত করতে হিন্দুস্থান পেট্রোলিয়াম কর্পোরেশন লিমিটেড  এবং সোলার এনার্জি কর্পোরেশন অফ ইন্ডিয়া লিমিটেড  ২৪শে ফেব্রুয়ারি নতুন দিল্লিতে একটি সমঝোতাপত্র স্বাক্ষর করেছে। এইচপিসিএল – এর জৈব জ্বালানী ও পুনর্নবীকরণযোগ্য শক্তি বিভাগের চিফ জেনারেল ম্যানেজার শ্রী শুভেন্দু গুপ্ত এবং এসইসিআই – এর এক্সিকিউটিভ ডায়রেক্টর শ্রী সঞ্জয় শর্মা সংশ্লিষ্ট সংস্থাগুলির পক্ষে চুক্তিতে স্বাক্ষর করেন। চুক্তি অনুযায়ী, পুনর্নবীকরণযোগ্য শক্তি, বৈদ্যুতিক যানবাহন, বিকল্প জ্বালানী ব্যবহার করা সহ বিভিন্ন উদ্যোগে সংস্থা দুটি একে-অপরকে সাহায্য করবে।
দেশে পুনর্নবীকরণযোগ্য জ্বালানী শক্তির ব্যবহার বাড়াতে এসিসিআই নানা উদ্যোগ নিয়েছে। এই সংস্থার গৃহীত বিভিন্ন পদক্ষেপের কারণে পুনর্নবীকরণযোগ্য জ্বালানী মাশুলের পরিমাণ কমেছে। বর্তমানে এই সংস্থা সৌরশক্তি ও বায়ুশক্তি সহ পুনর্নবীকরণযোগ্য বিভিন্ন উৎস থেকে বিদ্যুৎ উৎপাদন করার জন্য নানা উদ্যোগ নিয়েছে। এছাড়াও, পরিবেশ-বান্ধব হাইড্রোজেন, অ্যামোনিয়া এবং বৈদ্যুতিক যানবাহন উৎপাদনে বিভিন্ন গবেষণামূলক কাজ এসিসিআই-তে করা হয়। দেশে পুনর্নবীকরণযোগ্য জ্বালানীর ব্যবহার দ্রুত বাড়াতে সংস্থাটি নানা পদক্ষেপ নিয়েছে। পুনর্নবীকরণযোগ্য জ্বালানীর উৎপাদন বৃদ্ধি এবং দেশে বৈদ্যুতিক গাড়ির ব্যবহার বাড়াতে কেন্দ্রের উদ্যোগে এইচপিসিএল সামিল হয়েছে। এই সংস্থাটি বৈদ্যুতিক এবং সৌরশক্তির বিভিন্ন প্রকল্পে অংশীদার হচ্ছে।
CG/CB/SB
(Visitor Counter : 118
প্রধানমন্ত্রীরদপ্তর
পরিচ্ছন্নতা অভিযানে প্রধানমন্ত্রীর অংশগ্রহণ প্রধানমন্ত্রীর উদ্যোগে শামিল হয়েছিলেন অঙ্কিত বাইয়ানপুরিয়াও
নতুনদিল্লি, ১লা অক্টোবর, ২০২৩
প্রধানমন্ত্রী নরেন্দ্র মোদীর আহ্বানে সাড়া দিয়ে আজ দেশজুড়ে পরিচ্ছন্নতা অভিযান পালন করা হয়। দেশের উজ্জ্বল ভবিষ্যৎ গড়ে তুলতে প্রত্যেকে আজ পরিষ্কার পরিচ্ছন্ন করার কাজে এক ঘন্টা সময় ব্যয় করেছেন।
প্রধানমন্ত্রী শ্রী নরেন্দ্র মোদীও পরিচ্ছন্নতা অভিযানে অংশ নেন। তাঁর সঙ্গে যোগ দেন ফিটনেস ইনফ্লুয়েন্সার  অঙ্কিত বাইয়ানপুরিয়াও।
এক্স পোস্টে একটি ভিডিও প্রধানমন্ত্রী সকলের সঙ্গে ভাগ করে নিয়েছেন। এই ভিডিওতে দেখা যাচ্ছে দৈনন্দিন জীবনে পরিচ্ছন্নতা এবং সক্ষম থাকার উপকারিতা নিয়ে তিনি কথা বলছেন। তিনি তাঁর রোজকার জীবনযাত্রার কথা বলে অঙ্কিতকে, তাঁর ফিট থাকার মূলমন্ত্র জানতে চান।
এক্স পোস্টের এক বার্তায় প্রধানমন্ত্রী বলেছেন,
“ আজ দেশজুড়ে সবাই পরিচ্ছন্নতা অভিযানে শামিল হয়েছেন, অঙ্কিত আর আমিও একই কাজে অংশ নিয়েছি। পরিচ্ছন্নতার পাশাপাশি আমরা সক্ষম থাকার সুফল নিয়েও আলোচনা করেছি। এটি আসলে পরিচ্ছন্ন এবং সুস্বাস্থ্যের অধিকারী এক ভারত গড়ার প্রয়াস! @baiyanpuria” ।
PG/CB/AS
(
কৃষিমন্ত্রক
কেন্দ্রীয় কৃষি ও কৃষক কল্যাণ মন্ত্রী ৯টি রাজ্যে ২২টি বাঁশ ক্লাস্টারের সূচনা করেছেন; জাতীয় বাঁশ মিশনের লোগো প্রকাশিত
নয়াদিল্লি, ০৮ সেপ্টেম্বর, ২০২০
কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর আজ ভার্চ্যুয়াল পদ্ধতিতে ৯টি রাজ্যে ২২টি বাঁশ ক্লাস্টারের সূচনা করেছেন। এই রাজ্যগুলি হ’ল – গুজরাট, মধ্যপ্রদেশ, মহারাষ্ট্র, ওডিশা, আসাম, নাগাল্যান্ড, ত্রিপুরা, উত্তরাখন্ড এবং কর্ণাটক। এই উপলক্ষে শ্রী তোমর জাতীয় বাঁশ মিশনের লোগো বা প্রতীক প্রকাশ করেন। জাতীয় বাঁশ মিশনের সাফল্যের প্রশংসা করে শ্রী তোমর বলেন, দেশ এবার বাঁশজাত সামগ্রী রপ্তানি বৃদ্ধিতেও উদ্যোগী হচ্ছে।
ভিডিও কনফারেন্সের মাধ্যমে এই অনুষ্ঠানে যোগ দিয়ে শ্রী তোমর বলেন, স্বয়ং প্রধানমন্ত্রী স্থানীয় শিল্প সংস্থাগুলির সুরক্ষায় অগ্রাধিকার দিয়েছেন। স্থানীয় মানুষ ও শিল্পীরা যাতে কর্মসংস্থানের সুযোগ করে উঠতে পারেন, সেজন্যই এই উদ্যোগ। বাঁশ মিশনের সংশ্লিষ্ট সবপক্ষের আন্তরিক প্রচেষ্টার ফলেই বাঁশ ক্ষেত্রের জন্য সরকারের যে লক্ষ্য রয়েছে তা পূর্ণ হবে। বাঁশের গুরুত্বের বিষয়টি বিবেচনায় রেখে ১৯২৭ সালের ভারতীয় অরণ্য আইন, ২০১৭’তে সংশোধন করা হয়। এই সংশোধনের ফলে, বাঁশকে উদ্ভিদের প্রজাতি থেকে বাদ দেওয়া হয়। এর ফলে, যে কেউ বাঁশের চাষ এবং তার ব্যবসা করতে পারবেন। দেশে বাঁশ শিল্প ক্ষেত্রের সার্বিক অগ্রগতি সুনিশ্চিত করতে আমদানি নীতি সরল করা হয়েছে। শ্রী তোমর আরও বলেন, ভারতে বাঁশের ব্যবহার এক সুপ্রাচীন পরম্পরা। বর্তমানে এই পরম্পরার সঙ্গে আধুনিক প্রযুক্তির মেলবন্ধন ঘটানো হচ্ছে। সেই সঙ্গে, বাঁশ শিল্পকে কর্মোপযোগী করে তোলার জন্য যুবাদের প্রশিক্ষণ দেওয়া হচ্ছে।
প্রধানমন্ত্রী আত্মনির্ভর কৃষির মাধ্যমে আত্মনির্ভর ভারত গঠনের যে আহ্বান জানিয়েছেন, তাতে অবদান রাখার জন্য শ্রী তোমর বাঁশ মিশনের সঙ্গে যুক্ত রাজ্যগুলির প্রতি আহ্বান জানান। এ প্রসঙ্গে তিনি বলেন, স্থানীয় বাঁশ শিল্পের প্রসার ঘটলে বাঁশ চাষীদের উপার্জন বাড়বে। সেই সঙ্গে, কিছু কাঁচামালের আমদানির ওপর নির্ভরশীলতাও হ্রাস পাবে। ভারতে বাঁশ সম্পদের প্রাচুর্য এবং বাঁশ শিল্প ক্ষেত্রের ক্রমশ অগ্রগতি শীঘ্রই ভারতকে বিশ্ব বাজারে তার প্রাপ্য স্থান পেতে সাহায্য করবে।
জাতীয় বাঁশ মিশনের লোগো বা প্রতীক চূড়ান্ত করার জন্য যে প্রতিযোগিতার আয়োজন করা হয়েছিল, তাতে বিজয়ী হয়েছেন তেলেঙ্গানার শ্রী সাইরাম গৌডিএডিগি। উল্লেখ করা যেতে পারে, MyGov প্ল্যাটফর্মে এই লোগো চূড়ান্ত করার জন্য সর্বসাধারণের জন্য যে প্রতিযোগিতার আয়োজন করা হয়েছিল, তাতে ২ হাজার ৩৩টি আবেদন জমা পড়েছিল। এই আবেদনগুলি থেকে সর্বশ্রেষ্ঠ প্রতীক হিসাবে শ্রী সাইরামের নক্শা করা প্রতীকীকে জাতীয় বাঁশ মিশনের প্রতীক হিসাবে চূড়ান্ত করা হয়।
(CG/BD/SB
প্রধানমন্ত্রীরদপ্তর
রাশিয়ার ভ্লাদিভোস্তকে ইস্টার্ন ইকনমিক ফোরামের বৈঠকে যোগ দিতে যাওয়ার আগে প্রধানমন্ত্রীর বিবৃতি
নয়াদিল্লি, ৩ সেপ্টেম্বর, ২০১৯
আমি ৪ ও ৫ সেপ্টেম্বর রাশিয়ার ভ্লাদিভোস্তক সফর করব।
রাশিয়ার সুদূর পূর্বাঞ্চলে আমার এই সফর যে কোন ভারতীয় প্রধানমন্ত্রীর কাছে প্রথম। রাশিয়ার এই অঞ্চলে আমার সফর দুই দেশের মধ্যে মজবুত দ্বিপাক্ষিক সম্পর্ককে আরও প্রসারিত ও সুদৃঢ় করবে।
আমার এই সফরের দুটি উদ্দেশ্য রয়েছে – রাশিয়ার রাষ্ট্রপতি মিঃ ভ্লাদিমির পুতিনের আমন্ত্রণে পঞ্চম ইস্টার্ন ইকনমিক ফোরামের বৈঠকে আমি প্রধান অতিথি হিসেবে যোগ দেব এবং রাষ্ট্রপতি পুতিনের সঙ্গে বিংশতিতম ভারত-রাশিয়া বার্ষিক শীর্ষ বৈঠকে উপস্থিত থাকব। ইস্টার্ন ইকনমিক ফোরামের বৈঠকে রাশিয়ার সুদূর পূর্বাঞ্চলে বাণিজ্য ও বিনিয়োগের সুযোগ-সুবিধার ব্যাপারে অগ্রাধিকার দেওয়া হবে। সেইসঙ্গে, এই অঞ্চলে ভারত ও রাশিয়ার মধ্যে ঘনিষ্ঠ এবং পারস্পরিক স্বার্থবাহী সহযোগিতার ক্ষেত্রে যে ব্যাপক সম্ভাবনা রয়েছে সেগুলি তুলে ধরা হবে।
আমাদের দুই দেশের মধ্যে বিশেষ সম্পর্ক রয়েছে। এই সম্পর্ক আমাদের দুই দেশের বিশেষ এবং সুবিধাপ্রাপ্ত কৌশলগত অংশীদারিত্বের মজবুত ভিত্তির ওপর গড়ে উঠেছে। দুই দেশ প্রতিরক্ষা, অসামরিক আণবিক শক্তি এবং শান্তিপূর্ণ উদ্দেশ্যে মহাকাশের ব্যবহারের মতো কৌশলগত ক্ষেত্রগুলিতে পারস্পরিক সহযোগিতা করে থাকে। আমাদের দুই দেশের মধ্যে মজবুত এবং ক্রমবিকাশশীল বাণিজ্য ও বিনিয়োগগত সম্পর্ক রয়েছে।
এক বহুমুখী বিশ্ব ব্যবস্থার প্রসারে আমাদের মজবুত অংশীদারিত্ব প্রকাশ পেয়েছে। এই লক্ষ্যে আঞ্চলিক ও বহুপাক্ষিক মঞ্চগুলিতে দুই দেশের মধ্যেই ঘনিষ্ঠ সহযোগিতা গড়ে উঠেছে।
বন্ধু রাষ্ট্রপতি পুতিনের সঙ্গে দ্বিপাক্ষিক বিষয় সহ পারস্পরিক স্বার্থ-সংশ্লিষ্ট একাধিক আঞ্চলিক ও আন্তর্জাতিক বিষয়ে আলোচনার ব্যাপারে আমি অত্যন্ত আশাবাদী। ইস্টার্ন ইকনমিক ফোরামের বৈঠকে অন্যান্য বিশ্ব নেতৃবৃন্দের সঙ্গেও সাক্ষাতের ব্যাপারে আমি সাগ্রহে অপেক্ষা করছি। এই ফোরামেই অংশগ্রহণকারী ভারতীয় শিল্প ও বাণিজ্য মহলের প্রতিনিধিদের সঙ্গেও আমার আলাপ-আলোচনা হবে।
CG/BD/DM
(Visitor Counter : 86
প্রধানমন্ত্রীরদপ্তর
পন্ডিত মদন মোহন মালব্যর জন্মজয়ন্তীতে প্রধানমন্ত্রীর শ্রদ্ধা নিবেদন
নতুনদিল্লী, ২৫ ডিসেম্বর, ২০১৯
প্রধানমন্ত্রী শ্রী নরেন্দ্র মোদী পন্ডিত মদন মোহন মালব্যর জন্মজয়ন্তীতে তাঁকে শ্রদ্ধা জানিয়েছেন।
এক বার্তায় প্রধানমন্ত্রী বলেন, “ ভারতমাতার সেবায় নিজের জীবন সমর্পিত করেছিলেন পন্ডিত মদন মোহন মালব্য। তাঁর জন্মদিনে তাঁকে বিনম্র শ্রদ্ধাঞ্জলি জানাই। শিক্ষাজগতে তাঁর অমূল্য অবদানের পাশাপাশি তিনি স্বাধীনতা আন্দোলনেও অগ্রণী ভূমিকা নিয়েছিলেন। তাঁর পান্ডিত্য ও আদর্শ দেশবাসীকে সর্বদা অনুপ্রাণিত করবে।“
CG/CB
(Visitor Counter : 114
স্বাস্থ্যওপরিবারকল্যাণমন্ত্রক
কোভিড – ১৯ এর বিষয়ে সর্বশেষ তথ্য
প্রতি ১০ লক্ষে সুস্থ হয়ে ওঠার হার বৃদ্ধি পাচ্ছে এবং চিকিৎসাধীন রোগীর সংখ্যা হ্রাস পাচ্ছে
নতুন দিল্লি, ০৭ই জুলাই, ২০২০
‘টেস্ট – ট্রেস – ট্রিট’ নীতি মেনে কেন্দ্র এবং রাজ্য সরকার ও কেন্দ্রশাসিত অঞ্চলের প্রশাসনগুলি কোভিড – ১৯ মহামারীর মোকাবিলা করছে।
ভারতে যে সব রাজ্য এবং কেন্দ্রশাসিত অঞ্চলে কোভিড – ১৯ এর সংক্রমিতের সংখ্যা বেশি, তারা দ্রুত সংক্রমিতদের চিহ্নিত করে তাদের যথাযথ চিকিৎসার ব্যবস্থা করছে। এর ফলে প্রতি ১০ লক্ষের হিসেবে সুস্থ হয়ে ওঠার সংখ্যা চিকিৎসাধীনের থেকে বেশি হচ্ছে। এর থেকে এটি স্পষ্ট যে সংক্রমিতের মোট সংখ্যা বেশি হলেও সুস্থ হয়ে ওঠার সংখ্যাটিও দ্রুত বৃদ্ধি পাচ্ছে। যে কারণে চিকিৎসাধীন সংক্রমিতের সংখ্যা কম। এর মাধ্যমে কোভিড স্বাস্থ্য পরিষেবা ব্যবস্থাপনা সঙ্কটের মুখোমুখি হচ্ছে না।
ভারতে প্রতি ১০ লক্ষ জনের হিসেবে সুস্থ হয়ে ওঠার হার ৩১৫.৮। চিকিৎসাধীন সংক্রমিত প্রতি ১০ লক্ষের হিসেবে ১৮৬.৩ জন।
রাজ্য এবং কেন্দ্রশাসিত অঞ্চলগুলি কেন্দ্রীয় স্বাস্থ্য ও পরিবার কল্যাণ মন্ত্রকের নির্দেশিকা মেনে আরটি-পিসিআর টেস্ট, র্যা পিড অ্যান্টিজেন টেস্টের মাধ্যমে সংক্রমিতদের দ্রুত শনাক্ত করছে। স্বাস্থ্য পরিকাঠামো বৃদ্ধি করার ফলে রাজ্যগুলি বিভিন্ন কোভিড হাসপাতাল, কোভিড স্বাস্থ্য কেন্দ্র এবং কোভিড কেন্দ্রগুলিতে সংক্রমিতদের পাঠাতে পারছে౼যার ফলে সংক্রমিতরা যথাযথ চিকিৎসা পাচ্ছেন এবং মৃত্যুর ঘটনাও কম ঘটছে।
নমুনা পরীক্ষার পাশাপাশি সংক্রমিতদের শনাক্তকরণ এবং কনটেনমেন্ট এলাকায় বাড়ি বাড়ি সমীক্ষা চালানোর কাজ বাড়ানো হচ্ছে। রাজ্যগুলিকে পরামর্শ দেওয়া হয়েছে, তারা যেন নতুন সংক্রমিতদের সংস্পর্শে আসা কমপক্ষে ৮০ শতাংশ এধরণের মানুষকে দ্রুত শনাক্ত করে ৭২ ঘন্টার মধ্যে কোয়ারাইন্টাইনে পাঠাতে পারে। প্রবীণ নাগরিক, যারা জটিল অসুখে ভুগছেন, গর্ভবতী মহিলা এবং শিশু সহ যাদের এই ভাইরাসে সংক্রমণের ঝুঁকি বেশি, তাদের জন্য বিভিন্ন রাজ্য নানা রকমের মোবাইল অ্যাপ চালু করেছে। এলাকভিত্তিক নজরদারী ছাড়া আশা ও এএনএম কর্মীদের মাধ্যমেও নজরদারী চালানো হচ্ছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB/SFS
নির্বাচনকমিশন
ভারতের নির্বাচন কমিশন রাজনৈতিক দলগুলির নাম নথিভুক্তিকরণ প্রক্রিয়ার ওপর নজরদারী পরিচালন ব্যবস্হা  চালু করতে চলেছে
নয়াদিল্লি, ০৩ ডিসেম্বর, ২০১৯
ভারতের নির্বাচন কমিশন ২০২০ সালের পয়লা জানুয়ারি থেকে অনলাইন পোর্টালের মাধ্যমে রাজনৈতিক দলগুলির নাম  চালু করতে চলেছে। পয়লা জানুয়ারির পর থেকে যেসব রাজনৈতিক দল এই নতুন ব্যবস্হাপনায় নাম নথিভুক্ত করাবে, সেইসব রাজনৈতিক দল অথবা রাজনৈতিক দলের পক্ষ থেকে আবেদনকারী ব্যক্তি নথিভুক্তকরণের সর্বশেষ অগ্রগতি সম্পর্কে ই-মেল এবং এসএমএসের মাধ্যমে জানতে পারবে। এরজন্য আবেদন করার সময় রাজনৈতিক দলের পক্ষ থেকে আবেদনকারী ব্যক্তি অথবা রাজনৈতিক দলের মোবাইল নাম্বার এবং ই-মেল অ্যাড্রেস জমা দিতে হবে। ভারতের নির্বাচন কমিশন রাজনৈতিক দলগুলির নাম নথিভুক্তকরণ ব্যবস্হাপনা প্রক্রিয়ার পর্যালোচনার পর এই সিদ্ধান্ত নিয়েছে। এই নতুন নির্দেশিকা কমিশনের https://eci.gov.in. ওয়েবসাইটে পাওয়া যাচ্ছে।
CG/SS/NS
(Visitor Counter : 118